قالت صحيفة ” دي نايشن” النيجيرية ان مدير القطب الافريقي ف المكتب الوطني للسياحة جلال عيماني طلب يكون تعاون اكثر بين المغرب و نيجيريا ف مجال السياحة . وقال عيماني حسب الصحيفة ان هاد التعاون غادي يكون عندو اثر اقتصادي كبير كما انه غاي يجيب الامن و السلام ف المنطقة. وكشف عن ان مكتب السياحة عندو خطة باش يتسقطب السياح النجيرييين اللي كتعد من اغنى البلدان الافريقية و ايضا من اكبر البلدان اللي فيها عدد السكان كثير. للاشارة ف المغاربة تقليديا ملي كايسمعو السياحة كايتخليو غير الاوروبيين في حين ان الاحصائيات مؤخرا كتبين بلي اكبر عدد من السياح عالميا هما الصينيين و الهنود و الافارقة.. و ان الامور تغيرات بزاف وهادشي قطاع السياحة ف المغرب مازال مامستعدش ليه من ناحية اللغات المتوفرة ف الخدمات الفندقية مثلا و حتى من ناحية العقليات اللي مزال كتعتبر الافارقة و الصينيين درجة ثانية مقابل شي زعر ولا زعرة اوروبية.. 
حاجة مزيانة ملي تغيرات العقليات :المكتب الوطني للسياحة داير خطة لاستقطاب السياح النيجيريين